A Raningytaal baaba yʋʋr la a Basytaale, t’a ma yʋʋr ya a Lagemymalgre. A Raningytaal boonda a saam-biisã : « saam-biisi, wa-y tɩ d yĩm sẽn looge, la d rɩk malgr sore. Wa-y tɩ d rɩk ges-yɩɩg yam, n pabg d me d tẽngã n bĩng d kamb la d yagense ». A Basytaal ra sagla a biig a Raningytaalr: « m biig sõngo, tõnd yaab-rãmb ra tikda ned sẽn tʋme n sɩbg-a. La zamaan sã n wa kẽnd wobendo, tɩ sɩd mitb la zɩtb naag n zãgse, b sẽn sõmb maanega, tɩ zamaanã tiig n lebg wãams-roogo. Bɩ f gũus f menga, n da wa naag-ba, n lʋɩ sãoong pʋgẽ ye. Reng n bãng ninsaalã menga, la f yaool n mong-a bʋʋm. Ninsaal ya a wɛ, a ka ta piig ye. Kẽer meng ya a yiibu, bɩ a tãabo, wall a nu. Raningytaale, yĩm sẽn looge, la f rɩk malgr sore. Yɩ wa naab a Kʋʋda. Moognaab a Kʋʋd ra yeelame : mam sẽn ka nong poɛɛgã, m ka rat tɩ b wa kʋ ned n bas a pag la a kamb ye. Naab a Kʋʋd sã n da na n kao ned sẽn yãk a to yõor bʋʋdo, b rengda bɛɛgdã, ne a sẽn beeg a soabã yas-rãmbẽ, n tɩ yẽs ne-b tɩ bɩ. B kẽngdame n tɩ bool ned fãa sẽn teeg a yas-rãmb ninsã, n deng n yẽs ne bãmb tɩ bɩ sõma. B sã n yẽs ne bãmb tɩ yãk nenga, b wata bɛɛgdã ba-yiri, n bool a saam-dãmbã n yẽs ne-ba. Rẽ poore, yaa saam-dãmb nins gomd b sẽn ka tõe n kɩɩsã la b gomd ne,
tɩ bãmb me sake . B sã n sakame, wall b wilga b tagsg yel-tɩɩmã paoong wɛɛngẽ masã. Naab a Kʋʋd boonda yel-maandã ne a roagdbã tɩ b zĩnd n welg yellã. Yẽsgã sẽn zoe n wom biis ne roagdba a yiibã, bɛɛgdã, bɩ a sẽn beeg a soabã ka le tar sore n kɩɩs noor ning buud a yiibã sẽn dɩkã ye. Yaa tɩlae tɩ yẽ me sak n tũ, tɩ dũni yaa boto.
Raningtaale, nin-sablg vɩɩm na-kẽndr tũuda ne a roagdbã sẽn sak n tũ noor ninga. Nin-sablga, nin-sablg ka wõrd ne pãng t’a malg yell ye. Yaa rẽ tɩ moos yeele:” ned belgda gãn-daoogo, n deeg a sʋʋga”. Rẽnd yel-maand-a ne a sẽn maan-a a soabã sã n ya burkĩn-bi, n ya b roagdbã halaale, kɩɩsg kae ye”.
A Raningtaal sʋkda m menga:” bõe tɩ “Askurundã” rãmb ka tõe n dɩk tõnd rog-n-mik sugrã kosg na-kẽndre, n paam n gẽes yẽsgã sore. Wakat fãa yaa ning karenzi n gilgd tẽngã tɩ b baooda nin-buiidã na zems-taaba. Bõe yĩng tɩ tõnd bʋ-kaoorã rãmb tar zu-loees ne nin-buiidã na zems taab tɩ tẽngã, gãand bãane, tɩ d fãa lagem taab n gẽes malgre.
A Raningytaal zoe n wʋme tɩ naam wẽ-n-dɩk vaallã bʋʋd le sɩngame, la masa wã, zũndzãndã kolga weoogo. Bala, b sɩnga pʋ-tẽer bɛɛgd fãa kelgre. B sẽn sɩng a soab kelgrã zoe n wilgame tɩ b sẽn talg-a beegr ningã, a ka mi rẽ tiir ye. Bʋ-kaoodbã me le tagsdame tɩ b na n paka vaeesg karg a to n paam n bʋ-a.
Burkĩn-bi, bʋʋm na n yii yellã pʋg sɩda? Bɩ na n yɩɩ bao roaglg n dogl taab n paam n yõg-n-sẽbe? Naam wẽ-n-dɩk vaallã bʋʋd wɛɛngẽ, Lasdã Zãn Folorã Newo, tʋma burkĩn-bil tʋʋmde, a wilgame t’a bãnga bũmb ning b sẽn talg bãmbã. La yaa sodaar pʋg tõod yĩnga, la a sak n kẽes a toogo. A wilgame tɩ koɛɛgã sẽn wa tɩ b maan naam wẽ-n-dɩkã, a gʋlsa a Zɩlbɛɛr Gengeer pemsem lɛt-sore. La a Gengeer boola yẽ tɩ b seg taab n gome. Naam wẽ-n-dɩkã, a sɩd ya a Gengeer pʋʋs bãmb tʋʋmdã. Rẽnd bɛɛgdbã fãa sã n sak n togs sɩda, wãb-n-vele, la bas-tɩ-loogã lebga naana. Sẽn paam-b toogã rãmb sũur maagdame. La neb kẽer sã n kɩɩs tɩ b ka beege, tɩ kẽer sak tɩ b beegame. Sak tɩ maam n maane, la m kongame, a ka tar yãnd ye.
A Raningytaal yẽ tagsdame tɩ tõnd sã n tall ges-yɩɩg yam la d bãng tɩ ninsaal ya a wɛ, a ka ta piig ye, d malgda yellã ne sugr kũuni. Tõnd tigimda nebã fãa n kʋmb n kõ sugri. Sẽn beeg neb ninsi, b sẽn sãam b rãmb sũuri bɩ b sẽn sãam b rãmb teedo. B sẽn zae a soab laogo, la b sẽn faag a soaba n yãk a zɩɩr politikã wɛɛngẽ. Raningytaal tɩ sẽn ka wa, n ka looge.
A Raningytaale rũndã zugã lebga koaadb la gʋʋndb zaba. Zaba wakat ninga, a mi n yɩɩ sabaab tɩ zɩɩm daage. Wakat-kõngo, tõnd vɩɩmã ne taab tẽnsã pʋg lebga buud la rogem beem. Beem-kãng tõe n kɩtame tɩ tõnd zãag taaba. Raningytaale, ad wakat-kãnga, ned fãa baooda a to na paam yell ne-a t’a bẽd rẽ n maan n dok sũuri. Welg taab sã n kẽ sʋka, ges-yɩɩg la beoog tẽeb ka le tõe n zĩnd tõnd ne taab vɩɩmdgã sʋk ye. D kamb la d yagens me ka na n sak taab ye. Beem sã n paam n lob gɛl ãdem bil sũurẽ n weke, ba sugr sã n kẽ sʋka, vɩɩmdgã ne taab ka tõe n le yɩ fasɩ ye. A Raningytaal karemdba, d tags wʋsgo, la d yĩm sẽn looge, la gẽes beoog neere, tɩ sẽn wat taoorã, rẽ yõodã yɩɩda sẽn loogã.
A Lagemymalgre me rɩka koɛɛga:” burkĩn-bi wa-y tɩ d rɩk naab a Kʋʋd na-kẽndrã n bao zemsgo, la malgre, tɩ d fãa yaa “peoog a ye ki”. Ra yĩm-y sẽn looge, la y pʋg zamaanã n kẽn ye. Y sã n pʋg zamaanã kẽne, boto na na kɩtame tɩ tẽng-n-biisã meng ka le kelg tẽn-soaalb goama, tẽng-soaalb me ka na n le togsd sɩda. Maam a Lagemymalgr ne yãmba, ãnd soab n dat tɩ zemsg zĩnd tõnd tẽngã ? Ãnd rãmb n ka rat tɩ malgr zĩnd tõnd tẽngã?
Bi-bɩɩg a Nayɩm Tʋʋr wilg a me tagsgo, t’a tagsg naf neba, la rũndã bʋ-kaoodb wẽnemsa, a tagsgã n wʋg-a t’a lebg gom-wẽnga, n paam n yõk-a n pag bãense. B wẽnemsa bi-bɩɩgã tagsgo, t’a na n waa ne zũnglgu, la a ratame tɩ tẽngã kẽ miuung pʋgẽ. Nu-zaal soab ka moond tãp raag ye. Yãmb bonda nin-buiidã tɩ b tall tʋmd-n-taar ne tẽng gãan-bãanã rãmb tɩ zab ne nin-wẽnsã, sã n lebg ned kõ a tagsg tɩ b yõk n pag bãense, tʋmd-n-taar bɛɛ? Maam a Lagemymalgr miime bal tɩ ka Feesbukã zug gʋlsdb bãng n sek b na bãng gomd sẽn tees a soaba, la a sẽn dat nind yɩ ye”.
A Basytaale:” Ogust Denis Baari, b yõka yẽ me n paga bãense, hal ne rũndã nin-buiidã ka tar yellã võor ye. Rẽ yĩnga nin-buiidã sã n ka tar kibay la b ka mi sẽn tar-a bʋʋm la sẽn ka tar-a bʋʋm, yaa zemsg buud la yãmb rat tɩ tẽngã paame, t’a beoog vɩɩmã yɩ sõma ne d kamb la d yagense. A Raningytaal bonda nin-buiidã tɩ b wa tɩ d naag n dɩk ges-yɩɩg sore, la d bas beem tugbu.
Prônons la réconciliation
Le père de Raningytaale se prénomme Basytaale et sa mère Lagmymalgré.
Raningytaale appelle ses frères et sœurs : « frères et sœurs, oublions le passé et empruntons le chemin de la réconciliation. Allons toujours de l’avant et bâtissons notre pays afin de le préserver et le rendre à nos fils et petit-fils ».
Basytaale avait prodigué des conseils à son fils Raningytaale en ces termes « Mon fils, nos ancêtres punissaient un individu par rapport à la gravité de sa faute. Mais si le monde commence à dérailler et que les sages et les malfaiteurs ont tous refusé d’assumer leur rôle, le monde est devenu immédiatement comme une habitation de singes. Méfie-toi pour ne pas les rejoindre dans leurs projets de destruction. Il faut que tu connaisses d’abord l’homme avant de lui refuser quoi que ce soit. L’être humain n’est pas totalement plein, c’est comme le disent les mossis : « l’être humain vaut neuf (9) mais pas dix (10) » d’autres même représente 2, 3 ou 5.
Mon fils Raningytaale, oublie le passé et emprunte le chemin de la réconciliation, imite le Naaba Kʋʋda. En effet, le Moogho naaba Kʋʋda disait ceci : « Ce qui fait que je ne n’aime pas le « poega », c’est que je ne veux que l’on tue quelqu’un et qu’on laisse sa femme et son fils. Lorsque Naaba Kʋʋda voulait faire le jugement de quelqu’un qui a commis un crime, il appelle le plaignant et les oncles de l’accusé et discute longuement avec eux. Il fait appel aux oncles les plus proches et discute avec eux. Après cela, il vient chez l’accusé et discute avec les parents de ce dernier. Puis, il s’adresse aux géniteurs de l’intéressé. S’il y a un point d’accord, c’est qu’une solution incontestable est trouvée pour le problème. A partir de ce moment, le Naaba kʋʋda appelle l’accusé et sa famille, pour les mettre face aux faits. Après la solution trouvée dans les deux familles, l’accusé ou la victime n’a plus le droit de contester la décision collégiale des deux familles : c’est obligé qu’il suive cette décision et ainsi va le monde.
Raningytaale, la vie de l’homme noir rime avec les bénédictions de ses ascendants. Chez celui-ci la négociation produit plus de fruits que l’utilisation de la force. C’est ainsi que disent les Mossé « on ne flatte pas un guerrier pour prendre son épée ». Donc, l’accusé et la victime étant tous des burkinabè, ils sont tous dignes de leur famille, donc il n’y a pas d’opposition.
Raningytaala se demande : « Pourquoi le HCRUN ne peut pas prendre le système de médiation de nos ancêtres, afin de pouvoir trouver un terrain d’entente face à la situation qui prévaut, au lieu de mettre du carburant à chaque fois, entamer des démarches en vue de vouloir réconcilier les hommes. Pourquoi la justice a des difficultés pour réconcilier la population afin que le pays retrouve sa stabilité ?
Raningytaale a déjà appris que le procès du putsch manqué a repris, que les disputes entre magistrats et avocats ont diminué, parce que, ils ont commencé à auditionner les accusés. Celui que l’on a déjà entendu a nié les faits qui lui sont reprochés et les juges sont passés à une autre procédure pour pouvoir le juger.
Concernant le jugement du putsch manqué, l’adjudant Jean Florent Nion a fait acte de dignité. Il a montré qu’il reconnait les faits qui lui sont reprochés, mais que c’est à cause du respect des ordres de la hiérarchie militaire qu’il s’est impliqué. Il a fait savoir que lorsqu’il a eu vent du putsch, il a écrit au général Gilbert Dienderé. Celui- ci l’a appelé, ils ont discuté. Il a poursuivi en montrant que c’est le général Dienderé qui l’a persuadé dans sa conduite ultérieure. De ce fait, si tous les accusés acceptent dire la vérité, la réconciliation deviendra facile. Ceux qui ont été victimes vont avoir un apaisement du cœur. Mais si d’autres personnes refusent qu’ils n’ont pas posé des actes répréhensibles, que d’autres acceptent, c’est le désordre. Reconnaitre son tord n’est pas honteux.
Y’aurait-il un jugement efficace dans cette affaire ? Ou bien ce sera une justice par force afin de pouvoir condamner ? Raningytaale pense que si nous cultivons l’idée de la réconciliation tout en sachant que l’être humain est fautif, nous devons arranger la situation par le pardon. Nous devons rassembler tout le monde afin de pouvoir pardonner ceux qui ont été victimes de la situation, car tout ce qui vient à tendance à partir.
De nos jours, nous participons aux conflits entre cultivateurs et éleveurs qui entrainent souvent des pertes en vie humaines. En ce moment, nous assistons à des guerres fratricides dans nos différentes contrées, ce qui entraine la séparation. En ce moment, chacun souhaite que l’autre soit plongé dans des problèmes. Si la division gagne du terrain, la réconciliation et l’espoir ne peuvent plus exister dans nos vies. Nos enfants et petits-enfants ne vont pas s’entendre aussi. Si la mésentente pond ses œufs dans le cœur de l’homme, même si celui-ci accepte pardonner, la vie en société paraitra toujours difficile. Lecteurs de Raningytaale, pensons profondément, oublions le passé, et ouvrons les yeux afin que le futur puisse être meilleur que le passé.
Lagemymalgre aussi a pris la parole : « Burkinabé, prenons l’exemple de Naaba kʋʋda pour chercher la réconciliation, car nous sommes tous les mêmes « le mil d’un même corbeille ». Appuyons-nous sur le passé pour construire notre avenir : que les populations obéissent aux décisions des gouvernants et qu’eux apprennent à dire la vérité. Entre moi Lagemymalgre et vous, qui d’entre nous veut la réconciliation dans notre pays ? Qui ne veut pas que la paix règne dans notre pays ?
Le jeune Naim Touré à travers sa pensée a voulu montrer sa vision pour que cela puisse bénéficier à tous, mais aujourd’hui, les juges ont contredit sa posture afin de pouvoir le mettre derrière les barreaux. Ils ont modifié la pensée du jeune citoyen, en disant qu’il va entrainer un trouble à l’ordre public. Celui qui ne possède pas d’arme ne peut pas faire la promotion de la guerre. Vous appelez la population à collaborer avec les forces de défenses et de sécurité afin de lutter contre les terroristes, et si chacun veut donner sa pensée et il va se retrouver en prison, où se trouve la collaboration ? Moi Lagemymalgré, je sais que ce n’est pas la connaissance des utilisateurs de Facebook qui peuvent savoir comment analyser une parole ».
Basytaale : « on a arrêté le Colonel Auguste Denise Barry et jusqu’à nos jours, les populations n’ont pas vent de la situation. De ce fait, si la population n’a pas d’information palpable, quelle solution voulez-vous trouver pour le pays pour que la vie future puisse être un exemple pour nos fils et petit-fils. Raningytaale appelle la population à se réunir pour adopter une vision de la réconciliation et abandonner les rancunes.
mos_Latn mos_Latn mos_Latn mos_Latn mos_Latn mos_Latn mos_Latn mos_Latn mos_Latn mos_Latn mos_Latn fra_Latn fra_Latn fra_Latn fra_Latn fra_Latn fra_Latn fra_Latn fra_Latn fra_Latn fra_Latn fra_Latn fra_Latn fra_Latn fra_Latn